stanford-oval/wikipedia huggingface dataset:
Victor Hănescu

| Victor Hănescu |
| --- | --- |
 Victor Hănescu Ranskan avoimissa 2009.
Henkilötiedot
Syntynyt: 21. heinäkuuta 1981 (ikä 43)
Kansalaisuus:   Romania
Tennispelaaja
Pituus:  198 cm
Paino:  88 kg
Kätisyys:  oikea
Ammattilaisena:  2000–
Palkintorahat:  4 330 340 USD
Kaksinpeli
Paras sijoitus:  26. (6.7.2009)
Turnausvoittoja:  1
Voitot/tappiot:  201–244
Grand Slam -turnauksissa
Australian avoimet:  2. kierros (2005, 2009, 2010, 2014)
Ranskan avoimet:  puolivälierät (2005)
Wimbledon:  3. kierros (2003, 2009, 2010)
Yhdysvaltain avoimet:  2. kierros (2008, 2010)
Nelinpeli
Turnausvoittoja:  2
Voitot/tappiot:  43–72
Aiheesta muualla
ITF
ATP
Victor Hănescu (s. 21. heinäkuuta 1981 Bukarest) on romanialainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 26. Hän on voittanut yhden ATP-turnauksen kaksinpelissä ja kaksi nelinpelissä. Ranskan avoimissa 2005 hän selviytyi puolivälieriin. Davis Cupissa Hănescu on edustanut Romaniaa 16 maaottelussa vuosina 2001–2009.
Ranskan avoimissa 2005 Hănescu voitti neljännellä kierroksella turnauksen kymmenenneksi sijoitetun David Nalbandianin, mutta hävisi puolivälierissä turnauksen ykkössijoitetulle Roger Federerille. Heinäkuussa 2008 hän voitti Gstaadin ATP-turnauksen. Loppuottelussa hän voitti Igor Andrejevin.
Vuoden 2010 Wimbledonin tennisturnauksen kolmannella kierroksella Victor Hanescu luovutti Daniel Brandsia vastaan ottelun viidennessä erässä, koska hermostui häntä pilkanneille katsojille. Brands johti kolmatta erää 3-0, kun Hanescu käveli kohti yleisöä ja sylkäisi katsojiin päin. Tämän jälkeen Hanescu jätti ottelun kesken.
Wikimedia Commonsissa on kuvia tai muita tiedostoja aiheesta .
Valkohurtanminttu

| Valkohurtanminttu |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Hurtanmintut Marrubium
Laji::  vulgare
Kaksiosainen nimi
 Marrubium vulgare  L. 
Katso myös
   Valkohurtanminttu Wikispeciesissä   Valkohurtanminttu Commonsissa 
Infobox OKNimi-testi OK: 
Valkohurtanminttu eli hurtanminttu (Marrubium vulgare) on monivuotinen ruohovartinen kasvi, joka on kotoisin Välimeren alueelta. Nykyään sitä tavataan Keski- ja Etelä-Euroopassa sekä Skandinavian eteläosissa. Ihmisen mukana se on levinnyt myös Pohjois-Amerikkaan.
Hurtanmintun varsi on pysty ja kasvaa 60 cm pitkäksi. Vartta ja lehtiä peittää villava nukka. Kermanvalkeat kukat muodostavat tiiviin seppeleen lehtihankoihin.
Hurtanminttu on eräs vanhimmista tunnetuista yrttilääkinnässä käytetyistä kasveista. Sen latinankielinen nimi tulee heprean sanasta marrot, joka tarkoittaa ’kitkerää mehua’. Vanhoissa resepteissä hurtanminttua neuvotaan keittämään vedessä, joka siivilöidään ja makeutetaan sokerilla. Plinius vanhempi suositteli hurtanminttua yskään, ja Platinan mukaan hurtanmintusta ja jauhoista valmistetusta taikinasta voi paistaa öljyssä alkupaloja, jotka häätävät vatsaloisia.
Hurtanmintun tunnistaminen.
Aiheesta muualla

Suomen Lajitietokeskus: Valkohurtanminttu – Marrubium vulgare
United States Department of Agriculture (USDA): Marrubium vulgare (englanniksi)
Flora of China: Marrubium vulgare (englanniksi)
Valentin Ivanov (jalkapallotuomari)

Valentin Valentinovitš Ivanov (ven. Валентин Валентинович Иванов, s. 4. heinäkuuta 1961 Moskova, Neuvostoliitto) on venäläinen jalkapalloerotuomari.
Ivanov oli mukana muun muassa vuoden 2004 Euroopan-mestaruuskilpailuissa ja vuoden 2006 maailmanmestaruuskilpailuissa. Hänet muistetaan etenkin jälkimmäisen turnauksen neljännesvälieräottelusta Portugali–Alankomaat, jossa hän antoi ennätykselliset 16 varoitusta ja 4 ulosajoa. Ottelu jäi Ivanovin viimeiseksi kansainväliseksi otteluksi, sillä hän täytti turnauksen aikana 45 vuotta, joka on Fifan yläikäraja kansainvälisille erotuomareille.
Ivanovin isä Valentin Ivanov ja äiti Lidija Ivanova ovat molemmat olympiavoittajia, ensimmäinen jalkapallossa ja jälkimmäinen telinevoimistelussa.
Santeria

Santeriarituaali meneillään Havannassa Kuubassa.
Santeria eli lukumi, Regla de Ocha tai La Regla Lucumi on synkretistinen afrokuubalainen uskonto. Se kehittyi Kuubassa länsiafrikkalaisten heimouskontojen, erityisesti joruba-uskonnon, sekoittuessa espanjalaisten plantaasien omistajien katoliseen uskoon Atlantin orjakaupan myötä.
Santeriassa uskotaan ylimpään luojajumalaan, Oloruniin jonka välittäjinä ja ilmentyminä toimivat Orishat. Orishat ovat henkiä, jotka hallitsevat erilaisia luonnonvoimia, ihmiselämän osa-alueita ja tunteita. Kullakin heistä on omat attribuuttinsa (ruuat, viikonpäivät ja rituaaliesineet) joita hyödynnetään palvonnassa. Orishat saadaan auttamaan ihmisiä ja ohjaamaan heitä Jumalan määräämään kohtaloonsa pappien ja rituaalien avulla.
Nimitys "santeria" tulee katolisista pyhimyksistä (sainta tai santa), joiden palvontaan perinteiset heimojumaluudet sulautettiin. Muun muassa vesien ja hedelmällisyyden jumalatar Yemoja rinnastetaan Reglan Neitsyeen. Tämä synkretismi mahdollisti sen, että orjat pystyivät säilyttämään oman uskonnollisen perintönsä aikana, jolloin katolilaisuus oli ainoa laissa sallittu uskonto ennen Kuuban itsenäisyyssotaa ja uudessa perustuslaissa määritettyä uskonnonvapautta. Santeria on levinnyt Kuuban ulkopuolelle erityisesti Yhdysvaltoihin siirtolaisten mukana Kuuban vallankumouksen jälkeen vuonna 1959. Muun muassa New Yorkista ja Miamista on muodostunut merkittäviä Santeria keskuksia Yhdysvalloissa.
Vastaavanlaisia synkretistisiä uskontoja syntyi myös muissa orjakaupan keskeisissä alueissa. Esimerkiksi Brasiliassa kehittyi Candomblé ja Haitissa syntyi Voodoo.
Historia

Santerian synty ajoittuu 1500-luvulle orjakaupan alkuaikoihin. Nimi "santeria" tulee katolisista pyhimyksistä (sainta tai santa), joiden palvonta tuli korvaamaan heimouskontojen monien jumalien palvontaa ja yhdistyi afrikkalaiseen noituuteen, ennen kaikkea nigerialaiseen joruba-heimon kulttuuriperintöön.
Santeria määrittää hyvin voimakkaasti kuubalaista kulttuuria. Kuubassa uskontoa on yritetty vallankumouksen jälkeen tukahduttaa, mutta 1990-luvulla se on jälleen elpynyt. Uskonnolla on paljon kannattajia myös Yhdysvalloissa. Kannattajamäärää on vaikea arvioida, koska virallista rekisteriä ei ole.
Uskomukset

Santeriassa uskotaan ylimpään jumalaan, joka on nimeltään Olorun. Henget eli orishat ovat voimakkaita, ja ne saadaan auttamaan ihmisiä ja ohjaamaan heitä Jumalan määräämään kohtaloonsa oikeiden rituaalien avulla. Orishatkin ovat kuolevaisia ja riippuvaisia ihmisistä, sillä ne lakkaavat olemasta jos niitä ei palvota. Orishat ilmestyvät ihmisille pappien kautta rituaalien aikana. Papit (santero tai santera), jotka voivat olla miehiä tai naisia, ovat sitoutuneet palvomaan tiettyä orishaa. Heillä uskotaan olevan ennustamisen eli divinaation kyky, ja he tuntevat hyvin myös yrteillä parantamisen taidon.
Rituaalit

Santeriarituaaleissa tanssitaan, rummutetaan, puhutaan ja syödään henkien kanssa. Rituaaleja järjestetään useimmiten vuokratuissa tiloissa tai kodeissa, joihin pystytetään alttari toimitusta varten.
Eläinuhrit santeriassa

Eläinten uhraaminen on tärkeä osa santeriaa. Eläimiä uhrataan syntymän, avioliiton ja kuoleman yhteydessä sekä parantamistarkoituksessa. Uhraamisen jälkeen eläin syödään, mutta sen veri jätetään orishalle. Santerian harjoittajilla on Yhdysvalloissa korkeimman oikeuden vahvistama perustuslaillinen oikeus uhrata eläimiä.
Aiheesta muualla

Wikimedia Commonsissa on kuvia tai muita tiedostoja aiheesta .
Eija Ranta-Owusu: Santería-uskonto, Suomi-Kuuba-seura, 2005
Voodoo-sukuiset uskonnot (Arkistoitu – Internet Archive). Lehto – Suomen luonnonuskontojen yhdistys.
Maalaus, joka esittää Elleguaa, yhtä santerian orishoista.
Vapaasti hengittävä moottori

Vapaasti hengittävä nelitahtimoottori. Toimintavaiheet ovat: 
1. Imutahti 
2. Puristustahti 
3. Työtahti 
4. Poistotahti

Moottorissa ei ole muita kaasun liikuttamiseen tai paineistamiseen vaikuttavia mekanismeja. Siksi se on vapaasti hengittävä.
Vapaasti hengittävä moottori tarkoittaa polttomoottoria, jossa polttoaineen ja ilman seosta ei pakoteta (ahdeta) moottorin palotilaan, vaan se etenee sinne normaalilla ilmanpaineella. Suurin osa autojen bensiinimoottoreista on vapaasti hengittäviä, joskin moottoritekniikan kehitys ja päästönormien tiukentuminen ajaa moottorivalmistajia etenevästi turboahtimien käyttöön. Dieselmoottoreiden osalta turboahtaminen on lähes poikkeuksetta käytössä.
Jotkin autonvalmistajat, kuten Volkswagen, ovat jopa massatuotantomalleissa siirtyneet käyttämään lähes yksinomaan turboahdettuja moottoreita sekä bensiini- että dieselautoissa.
Vapaasyntyinen

Vapaasyntyinen on sääty-yhteiskuntaan liittyvä termi. Sillä tarkoitetaan ihmistä, joka ei ole syntynyt orjaksi tai muuten epävapaaksi. Vapaasyntyisiä luokkia ovat useimmiten olleet porvaristo, aateli (sotilasluokka) ja papisto, joskin on ollut myös yhteiskuntia, joissa edellä mainitut luokat eivät ole olleet täysin vapaasyntyisiä. Pohjoismaissa myös talonpojat ovat olleet vapaasyntyisiä.
Antiikin demokratioissa vain vapaasyntyiset miehet olivat oikeutettuja ottamaan osaa päätöksentekoon ja nauttivat täysistä kansalaisoikeuksista. Antiikin Kreikassa yläluokalla oli aikaa opiskella, keskustella filosofisista ja yhteiskunnallisista kysymyksistä sekä käydä teattereissa, koska orjat hoitivat kaiken raskaan työn. Rangaistukseksi vapaa mies saatettiin asettaa epävapaaseen asemaan, toisin sanoen menettämään kansalaisoikeutensa, vaikkei tätä varsinaiseksi orjaksi alistettukaan. Yleensä kaikissa yhteiskunnissa vapaan miehen oikeuksiin on kuulunut aseenkanto-oikeus.
Vibranium

Vibranium on Marvel-kustantamon luoma kuvitteellinen metalli. Se esiintyy kahdessa eri muodossa: Antarktiksen vibraniumina ja Wakandan vibraniumina. Ensimmäinen maininta Wakandan vibraniumista oli amerikkalaisessa, vuonna 1966 julkaistussa Fantastic Four -lehden numerossa 53 (luonut Stan Lee ja Jack Kirby) ja Antarktiksen vibraniumista oli vuoden 1966 Daredevil-lehden numerossa 13 (luonut Stan Lee ja John Romita).
Vibranium ei ole alkuaine. Sen ominaisuudet eivät sovi mihinkään jaksollisen järjestelmän osaan. Lisäksi vibraniumin atomipaino on niin suuri, että sen pitäisi alkuaineena olla radioaktiivista. Vibraniumin molekyylit pysyvät liikkumattomina jopa lämpötiloissa, jotka ovat absoluuttisen nollapisteen yläpuolella. Tästä syystä Wakandan vibraniumia ei voi kiinteyttää vain laskemalla lämpötilaa. Vibranium kiinteytyy vain 13 kPa:n paineessa ja nesteytyy 3,316 °C.
Wakandan vibranium

Wakandan vibraniumia löytyy vain pienestä afrikkalaisesta maasta nimeltä Wakanda. Tällä vibraniumilla on kyky imeä itseensä kaikenlaisia värähtelytasoja (kuten ääniaaltoja) tavalla, joka on toistaiseksi tuntematon. Vibraniumin oma värähtelytaso ei kuitenkaan nouse prosessin yhteydessä vaan imetty energia sijoittuu metallin molekyylien väliin. Tällainen suuren määrän värähtelyenergiaa itseensä imenyt vibranium on erittäin kovaa. Tohtori Myron McLain loi onnettomuudenomaisessa kokeilussa Kapteeni Amerikan kilven, joka on tehty vibraniumin, teräksen ja adamantiumin yhteisseoksesta. Vibraniumista voi myös tehdä esimerkiksi aseen vaimentimen jolloin laukaisun ääntä ei kuuluisi lainkaan. Samaten mikäli saappaan pohjat teetettäisiin vibraniumista, olisi askelten ääni kuulumaton. Nick Furyn esimerkiksi tiedetään käyttäneen tällaisia saappaita.
Vibraniumin kyvyllä imeä värähtelyjä on kuitenkin rajansa. Erään kerran öljy-yhtiö Roxxon Oil sai tietää pienestä saaresta, jonka perusta oli puhdasta Wakandan vibraniumia. Roxxon katsoi aiheelliseksi tuhota saari ja sai pommittamalla sen hävitettyä. Vaikkei vibranium kyennytkään imemään räjähdyksiä, se kykeni silti imemään räjähdysten äänienergian itseensä.
Myöhemmin tiedemies Uysseus Klaw löysi kummullisen vibraniumia Wakandasta. Wakandassa asuvat heimot olivat suojelleet pyhänä pitämäänsä kumpua vuosisatojen ajan ja turhautunut Klaw tappoi heimon päällikön T’Chakan. Kuninkaan pojasta T’Challasta tuli myöhemmin Wakandan uusi kuningas ottaen samalla Mustan Pantterin pyhän roolin harteilleen. T’Challa saattoi vibraniumin olemassaolon muun maailman tietoisuuteen ja myi sitä ulkomaille. Voitot T’Challa käytti valtionsa rikastuttamiseen ja modernisointiin.
Antarktiksen vibranium

Toista versiota vibraniumista, Antarktiksen vibraniumia (kutsutaan myös Anti-metalliksi) löytyy vain Kadonneesta Valtakunnasta. Tämä metalli tuottaa absorboimisen sijaan värähtelyjä. Se kykenee nesteyttämään kaikki metallit, jotka tulevat kosketuksiin sen kanssa – jopa tuhoutumaton adamantium murskautui kun Henry Pym käytti sitä tuhotakseen Ultronin (tämän vibraniumin tarkka vaikutus Thorin vasaran Uru-metalliin on kuitenkin tuntematon). Suuret määrät Antarktiksen vibraniumia kykenee sulattamaan jopa vieressään olevia metalleja. Mikäli kasattaisiin suunnattomia määriä Antarktiksen vibraniumia yhteen paikkaan, niin jossakin vaiheessa kerääntynyt massa ja värähtelytason kasvu riittäisi teoreettisesti tuhoamaan kaikki metallit kokonaiselta mantereelta.
Mikäli Antarktiksen vibraniumia säteilytetään tietyillä hiukkasilla, se muuttuu keinotekoiseksi ja epävakaaksi Wakandan vibraniumiksi.
Parnival Plunder (Ka-Zarin, Kadonneen Valtakunnan herran, ilkeä veli) suunnitteli kerran tekevänsä metallista pommeja, joilla valloittaa koko maailma. Uudet Kostajat saivat myös kerran tietää YPKVV:n orjuuttavan mutantteja Kadonneessa Valtakunnassa, jotta nämä voisivat kaivaa Antarktiksen vibraniumia.
Vah

| Vah |
| --- | --- |
 Obin vesistö. Vah-joki löytyy Obin pääuoman keskiosista.
Laskupaikka:  yhtyy Obin pääuomaan keskijuoksulla (noin 60.81483°N, 76.80748°E). Ob laskee Karanmeren Obinlahteen 1730 km myöhemmin
Maat:  Hanti-Mansia, Venäjä
Pituus:  964 km
Virtaama:  536 (mitattu 273 km yläjuoksulle laskukohdasta) m³/s
Valuma-alue:  76 700 km²
Vah (ven. Вах) on Obin keskijuoksun itäinen sivujoki Hanti-Mansian autonomisessa piirikunnassa Tjumenin alueella Venäjällä. Joki saa alkunsa Jenisein ja Tazin kanssa yhteiseltä vedenjakaja-alueelta Hanti-Mansian itärajan tuntumasta. Joen pääuoman pituus on 964 kilometriä, josta alin 453 kilometriä on navigoitavaa osuutta. Joen valuma-alue kattaa 76 700 neliökilometriä.
Joen usean vuoden keskivirtaama 536 m3/s mittauspisteessä 253 kilometriä laskukohdasta yläjuoksulle päin. Alimmillaan virtaus on kevättalvella helmi-huhtikuussa. Joki aukeaa huhtikuun lopussa tai toukokuussa. Kevättulvat seuraavat touko-heinäkuussa, jolloin keskimääräinen kuukausivirtaama saattaa kohota tasolle 1600–2500 m3/s. Joki jäätyy yleensä lokakuun lopulla tai marraskuussa.
Joen vesistöalueella sijaitsee öljyn tuotantoa; näistä tunnetuin on Nižnevartovskin pohjoispuolella sijaitseva suuri Samotlorin öljykenttä joen alajuoksulla. Joelta on raportoitu merkittäviä kalakuolemia talvisin. Petrokemian teollisuuteen liittyvillä tutkimuksilla, tuotannolla, siirtoputkistoilla, teillä ja sähkölinjoilla on ollut vakavia vaikutuksia alueen luonnonoloihin ja alkuperäiskansojen (hantit) metsästysmaihin, kalastukseen ja elämäntapaan.
Vah muodostaa osan Siperian valloituksessa käytettyjä jokireitistöjä.
Obin vesistön Vah-joelta on lyhyt matka Jenisein vesistön Sym-joelle; Vah on eräs venäläisten Siperian valloituksessa käytettyjä Siperian poikittaisista jokireitistöstä.
Aiheesta muualla

Vah -joesta Venäjän vesistötietokannassa (venäjäksi)
Ponttonisilta Vah-joen yli.
Sebringin 12 tunnin ajo 2011

Sebringin Rata.
Sebringin 12 tunnin ajo 2011 (virallisesti 2011 Mobil 1 12 Hours of Sebring) oli kestävyysajokilpailu, joka ajettiin 19. maaliskuuta Sebring International Racewayn radalla Sebringissä Floridassa.
Kilpailun voitti Peugeotilla ajaneet Nicolas Lapierre, Loïc Duval ja Olivier Panis.
Aiheesta muualla

Sebring 12 Hours (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2011 12 Hours of Sebring
Käännös suomeksi
Vapaat suhteet

Vapaat suhteet eli avoimet suhteet ovat parisuhteita, jossa toisella tai molemmilla osapuolilla on lupa harrastaa seksiä tai ryhtyä romanttiseen suhteeseen suhteen ulkopuolisten ihmisten kanssa.
Kirjailija Mirja Hämäläisen mukaan heteroparien avioliitolla on ollut olennainen rooli kapitalistisen talousjärjestelmän ylläpidossa.
Victoria Schultz

Victoria Schultz (s. Helsinki) on suomalainen toimittaja, valokuvaaja ja dokumenttielokuvien tekijä, joka toimi 1970-luvulla Yleisradion avustavana New Yorkin kirjeenvaihtajana freelance-sopimuksella ja teki Suomeen tv-raportteja ja dokumenttiohjelmia Yhdysvaltojen lisäksi myös Keski-Amerikan ja Etelä-Amerikan maista. 1980- ja 1990-luvulla Schultz työskenteli 15 vuotta YK:n dokumentaristina.
Nykyisin Schultz toimii taidevalokuvauksen parissa, mutta on jatkanut myös ajankohtaisten dokumenttielokuvien tekoa.
Schultz kävi Helsingin englantilaista koulua. Hän opiskeli 1960-luvun puolessavälissä kieliä ja taidehistoriaa Helsingin yliopistossa ja sitten journalismia Columbian yliopistossa New Yorkissa. 1980-luvun alussa hän opiskeli näyttelijäntyötä Lee Strasbergin johdolla ja vuosina 2006–2014 valokuvausta Pariisissa. Hänellä on asunto sekä New Yorkissa että Pariisissa.
Aiheesta muualla

Schultzin valokuvaussivusto
Schultz, Victoria Radio- ja tv-arkiston Ritva-tietokannassa
SCHULTZ, VICTORIA Radio- ja tv-arkiston Ritva-tietokannassa
Victoria Schultz Elonetissä.
Ryan

Ryan on irlantilaista alku­perää oleva henkilön­nimi, joka esiintyy sekä suku­nimenä että miehen etu­nimenä. Nimi johtuu iirin kielestä, ja sen alku­muoto Rían merkitsee ilmeisesti alkujaan pikku kuningasta.
Tunnettuja Ryaneja > Ryan sukunimenä

Amy Ryan (s. 1969), yhdysvaltalainen näyttelijä
Anthony Ryan (s. 1970), skotlantilainen kirjailija
Bianca Ryan (s. 1994), yhdysvaltalainen laulaja
Bobby Ryan (s. 1987), yhdysvaltalainen jääkiekkoilija
Buddy Ryan (1931–2016), yhdysvaltalainen amerikkalaisen jalkapallon valmentaja
Chris Ryan (s. 1971), englantilainen sotilas ja kirjailija
Cornelius Ryan (1920–1974), irlantilais-yhdysvaltalainen journalisti ja kirjailija
Daniel Leo Ryan (1930–2015), yhdysvaltalainen katolinen piispa
Dave Ryan (s. 1954), uusiseelantilainen autourheiluvaikuttaja
Debbie Ryan (s. 1952), yhdysvaltalainen koripallovalmentaja
Debby Ryan (s. 1993), yhdysvaltalainen näyttelijä ja laulaja
Derek Ryan (s. 1986), yhdysvaltalainen jääkiekkoilija
Ed Ryan (1925–2002), kanadalainen amerikkalaisen jalkapallon pelaaja
Eileen Ryan (1927–2022), yhdysvaltalainen näyttelijä
Gary Ryan (s. 1972), irlantilainen pikajuoksija
George Ryan (s. 1934), yhdysvaltalainen republikaanipoliitikko
Greg Ryan (s. 1957), yhdysvaltalainen jalkapalloilija ja valmentaja
James Hugh Ryan (1886–1947), yhdysvaltalainen katolinen arkkipiispa
Jay Ryan (s. 1981), uusiseelantilainen näyttelijä
Jeri Ryan (s. 1968), yhdysvaltalainen näyttelijä
Joakim Ryan (s. 1993), ruotsalais-yhdysvaltalainen jääkiekkoilija
Kate Ryan (s. 1980), belgialainen dancelaulaja ja lauluntekijä
Katherine Ryan (s. 1983), kanadalais-irlantilainen koomikko
Kathleen Ryan (1922–1985), irlantilainen näyttelijä
Lee Ryan (s. 1983), englantilainen laulaja, lauluntekijä ja näyttelijä
Leo Ryan (1925–1978), yhdysvaltalainen demokraattipoliitikko
Lucille Frances Ryan eli Lucy Lawless (s. 1968), uusiseelantilainen näyttelijä ja laulaja
Mark Ryan (s. 1956), englantilainen näyttelijä ja käsikirjoittaja
Mason Ryan, Barri Griffiths (s. 1982), walesilainen showpainija
Mathew Ryan (s. 1992), australialainen jalkapallomaalivahti
Matt Ryan (s. 1985), yhdysvaltalainen amerikkalaisen jalkapallon pelaaja
Meg Ryan (s. 1961), yhdysvaltalainen näyttelijä
Melissa Ryan (s. 1972), yhdysvaltalainen soutaja
Michael Ryan, yhdysvaltalainen käsikirjoittaja
Michael Ryan (s. 1980), jääkiekkoilija
Michelle Ryan (s. 1984), englantilainen näyttelijä
Mike Ryan (s. 1941), uusiseelantilainen kestävyysjuoksija
Mitch Ryan (1934–2022), yhdysvaltalainen näyttelijä3
Naomi Ryan (s. 1977), englantilainen näyttelijä
Pamela Ryan (s. 1939), australialainen pika-aitajuoksija
Patrick Ryan (1883–1964), irlantilais-yhdysvaltalainen moukarinheittäjä
Paul Ryan (s. 1970), yhdysvaltalainen kongressiedustaja
Peter Ryan (1940–1962), yhdysvaltalais-kanadalainen moottoriurheilija
Rex Ryan (s. 1962), yhdysvaltalainen amerikkalaisen jalkapallon valmentaja
Robert Ryan (1909–1973), yhdysvaltalainen näyttelijä
Ronald Ryan (1925–1967), viimeinen Australiassa kuolemaantuomittu murhaaja
Sarah Ryan (s. 1977), australialainen uimari ja olympiavoittaja
Susan Ryan (1942–2020), australialainen poliitikko ja Australian opetusministeri 1983–1987
Will Ryan (1949–2021), yhdysvaltalainen muusikko ja ääninäyttelijä
Kuvitteellisia Ryaneja

Jack Ryan, Tom Clancyn kirjasarjan ja Kenneth Branaghin samannimisen elokuvan päähenkilö
James Francis Ryan, sotamies elokuvassa Pelastakaa sotamies Ryan
Ryan Atwood, kapinallinen nuori tv-sarjassa O.C.
Ryan Evans, teatterikerhon varapuheenjohtaja High School Musical -elokuvissa
Ryan Pryce, televisiosarjassa Lost
Muita merkityksiä

Ryan FR-1 Fireball, yhdysvaltalainen tukialuslentokone
Ryan Navion, yhdysvaltalainen sotilaslentokone
Shelta

| Shelta |
| --- | --- |
Oma nimi:  Shelta, Gammen, Sheldru, Pavee
Tiedot
Alue:  Irlanti, Yhdistynyt kuningaskunta
Puhujia:  noin 86 000
Sija:  ei 100 suurimman joukossa
Kirjaimisto:  latinalainen
Kielitieteellinen luokitus
Kielikunta:  Indoeurooppalaiset kielet
Kieliryhmä:  Kelttiläiset kielet ja Germaaniset kielet
ISO 639-3:  sth
 Ohje 
Shelta eli sheldru, joka tunnetaan myös nimellä gammon tai cant, on Britteinsaarten niin sanotun irlantilaisen kulkuriväestön (engl. travellers, itinerants, tinkers, iir. tincéirí, tincleoirí, lucht siúil) puhuma slangi. Nykyisessä muodossaan shelta on pelkästään sanavarasto, jota käytetään englannin kieliopin kehyksessä, vaikka se usein mainitaan erilliseksi kieleksi.
Suurin osa sheltan sanoista on alkujaan iiriä, mutta ne on ranskalaisen verlan-slangin tapaisesti muunnettu tunnistamattomiksi esimerkiksi vaihtamalla tavujen tai äänteiden järjestys päinvastaiseksi, esimerkiksi roddas "ovi", iir. doras; lakeen "tyttö", iir. cailín; tobar "tie", iir. bóthar; malya "käsi", iir. lámh. Shelta on ilmeisesti hyvin vanha salakieli, koska muun muassa sellaisia sanoja kuin tobar ja malya ei olisi voitu muodostaa vastaavien iirinkielisten sanojen nykyisen ääntämisen perusteella: esimerkiksi bóthar äännetään nykyään [bo:hər] tai [bo:r], eikä siinä ole ollut selvää ja kuuluvaa [t]-äännettä vuosisatoihin. Shelta sisältää myös nykyiiristä kokonaan kadonneita muinaisiirin sanoja, mutta niiden merkitys on muuttunut.
Viihteessä

Elokuvassa Snatch sheltan kielellä on juonen kannalta merkitystä.
Lyhyt sheltan sanasto

Sanat on kirjoitettu englannin oikeinkirjoituksen mukaan. Ääntäminen on pääteltävä tästä.
Avari l'irc "Dublin". Tämän oletetaan tulevan iirinkielisestä muodosta Alp Uí Laoire.
awd, ode "kaksi" (iirin dó).
binny "pieni"
binnyath "pienuus"
blaanogue "lehmä". Liittynee iirin sanaan bleán, lypsäminen.
blyantagh "paita" (iir. léine, monikossa léinteacha).
bravan, brauen "vilja, kaura" (iir. arbhar vilja).
burry "hieno, upea"
burryaght "hyvä, hyvyys". Liittyisikö iirin sanaan beannacht "siunaus, tervehdys, terveiset"?
bwickad "pitää, sisältää"; bwickads "pihdit, pinsetit"
byaegue "varastaa"
byorre "nainen" (skottigaelin piuthair "sisar")
chawlra "veitsi"
creemusht "pappi"
creepeen "jakkara". Mahdollisesti englannin sanasta creep "ryömiä", johon on liitetty iirin diminutiivinpääte -ín?
creepugh, cutcher "kissa"
curry "hevonen tai aasi"
dalyon "Jumala"
dorahogue "iltapäivä, iltahämärä". Mahdollisesti väännös iirin sanasta tráthnóna, iltapäivä.
ella tai ulla "muu, toinen". Iirin eile.
foreguree "tupakka"
jomnick "sunnuntai", iirin Dé Domhnaigh.
jyaghag "väsynyt", ehkä väännös iirin samaa tarkoittavasta sanasta tuirseach.
kraddjy your pee! "turpa kiinni!"
Kirjallisuutta

Ó hAODHA, Mícheál: Caint nó Cant: Teanga an Lucht Siúil, teoksessa Bliainiris 2001, toim. Ruairí Ó hUiginn ja Liam Mac Cóil, Carbad, Ráth Cairn 2001. ISSN 1393-8924